На основу закона о стечају („Службени гласник РС“ бр.104/2009 и 99/2011), Агенција за лиценцирање стечајних управника као стечајни управник стечајног дужника „ЗАВОД ЗА ЕКОНОМИКУ ДОМАЋИНСТВА СРБИЈЕ ад“ у стечају из Београда, Змај Јовина 13, МБ:07024797,
ОГЛАШАВА
издавање у закуп непокретности јавним прикупљањем писaних понуда
Предмет издавања у закуп:
Пословни простор у Београду, у улици Змај Јовина број 13, у поткровљу,  површине 98 м2, кп 1799 КО Стари град. Пословни простор има мокри чвор и котао за етажно грејање. 
Закуп се уговара за период до уновчења имовине која је предмет закупа односно продаје стечајног дужника као правног лица.
Право на учешће у поступку издавања у закуп јавним прикупљањем понуда имају сва правна и физичка лица.
Минимално прихватљива понуда износа закупнине је 1.200, 00 RSD/m2.
Непокретност из овог огласа издаје се у закуп у виђеном стању и закупац се не може позивати на физичке недостатке.
Крајњи рок за достављање понуда је 30.07.2021. године до 12:00 часова. Прихватају се искључиво понуде у запечаћеној коверти са назнаком »ПИСМЕНА ПОНУДА ЗА ЗАКУП ЗАВОД ЗА ЕКОНОМИКУ ДОМАЋИНСТВА СРБИЈЕ ад“ у стечају ул. Змај Јовина бр. 13, МБ:07024797– НЕ ОТВАРАТИ» на коверти. Понуде се достављају на следећу адресу: Агенција за лиценцирање стечајних управника - Центар за стечај, Београд, Теразије 23, трећи спрат, канцеларија 309.
Понуда мора да садржи:
· Извод из АПР-а о регистрацији правног лица/предузетничке радње

· ОП образац (ако се као потенцијални закупац пријављује правно лице)
· Овлашћење за заступање оверено код надлежног органа, уколико отварању достављених понуда присуствује пуномоћник или законски заступник (за правна лица)
· Понуду за месечну закупнину
Отварање понуда биће одржано дана 30.07.2021. године у 12:15 часова (15 минута по истеку времена за достављање понуда) у просторијама стечајног управника у Београду, Теразије број 23, трећи спрат, Симпо сала, на који се позивају сва лица која поднесу понуду на напред утврђен начин. На самом отварању понуда стечајни управник ће дати могућност понуђачима да побољшају иницијалне понуде три пута.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. Непотпуне и неуредне понуде, као и понуде које садрже услов неће се узимати у рaзматрање.
Одлука о прихватању понуде и закључење уговора о закупу биће донета у року од 15 дана од дана јавног отварања понуда и поступка побољшања понуда 30.07.2021. године уз претходно добијање сагласности Одбора поверилаца.

Порезе и трошкове који произлазе из закљученог уговора о закупу у целости сноси закупац.
Закуподавац није у обавези да прихвати ниједну достављену понуду.
Oвлашћено лице: повереник Оливера Јовановић, контакт телефон 060-662 55 90 или путем електронске поште на адресу:  oliverajus@yahoo.com;
